অনুপমা দেশপাণ্ডে

অনুপমা দেশপাণ্ডে (জন্ম ২ অক্টোবর ১৯৫৩) হলেন একজন ভারতীয় সঙ্গীতশিল্পী। তিনি মূলত বলিউডের নেপথ্য সঙ্গীতশিল্পী হিসেবে কাজ করে থাকেন। তিনি ৯৮টি চলচ্চিত্রে ১৩২টি গানে কণ্ঠ দিয়েছেন। তিনি সোহণি মহিওয়াল (১৯৮৪) চলচ্চিত্রে লোকসঙ্গীত ধারার "সোহণি চিনব দে" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন।

 প্রারম্ভিক জীবন 
অনুপমা দেশপাণ্ডে ১৯৫৩ সালের ২রা অক্টোবর বম্বে রাজ্যের বম্বে শহরে জন্মগ্রহণ করেন। তিনি মাত্র চার বছর বয়স থেকেই তার পিতার নিকট থেকে সঙ্গীতের শিক্ষা নেন। তিনি খুব দ্রুতই সুর রপ্ত করতে পারতেন। এমনকি তিনি যানবাহনের শব্দের সুর পরিবেশন করতে পারতেন। তার প্রিয় শিল্পীগণ হলেন লতা মঙ্গেশকর ও আশা ভোঁসলে এবং কিশোর কুমার ও মোহাম্মদ রফি।

 সঙ্গীত জীবন 
দেশপাণ্ডে সোহণি মহিওয়াল (১৯৮৪) চলচ্চিত্রে লোকসঙ্গীত ধারার "সোহণি চিনব দে" গানে কণ্ঠ দিয়ে খ্যাতি অর্জন করেন এবং শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। মূলত এই গানটি গাওয়ার কথা ছিল আশা ভোঁসলের। তিনি ব্যস্ত থাকার কারণে অনু মালিক দেশপাণ্ডেকে তার স্থলে গাওয়ার সুযোগ দেন এবং তার পরিকল্পনা ছিল ভোঁসলে দিয়ে তার পুনরায় গাইয়ে নেওয়ার। কিন্তু যখন ভোঁসলে গানটি শুনেন তিনি মালিককে এই নবাগত শিল্পীর গানটিই রেখে দিয়ে তাকে পূর্ণ কৃতিত্ব দেওয়ার পরামর্শ দেন। তিনি ১৯৮৮ সালের মর মিটেঙ্গে চলচ্চিত্রের "হায় মেরা রাব্বা" ও মোহাম্মদ আজিজ ও শৈলেন্দ্র সিং-এর সাথে শিরোনাম গানে কণ্ঠ দেন।

১৯৯০ সালে তিনি আনন্দ-মিলিন্দের সুরায়োজনে উদিত নারায়ণের সাথে তুম মেরে হো চলচ্চিত্রের শিরোনাম গানে কণ্ঠ দেন। তিনি হাতিম তাই চলচ্চিত্রে অলকা ইয়াগনিক ও অমরিশ পুরির সাথে "আজ বাচনা হ্যায় মুশকিল তেরা" গান পরিবেশন করেন। বাপ্পী লাহিড়ীর সুরায়োজনে স্যায়লাব (১৯৯০) চলচ্চিত্রে তার গাওয়া "হামকো আজ কা হ্যায় ইনতেজার" গানটি চার্টবাস্টার তকমা লাভ করে। এই গানে মাধুরী দীক্ষিতের চিত্রায়নের জন্য নৃত্য পরিচালক সরোজ খান শ্রেষ্ঠ নৃত্য পরিচালনা বিভাগে ফিল্মফেয়ার পুরস্কার অর্জন করেন।

তিনি রোজা চলচ্চিত্রের মারাঠি সংস্করণে এ আর রহমানের সুরে "ধুন্ধ বর্সভ হা" গানে কণ্ঠ দেন। এছাড়া তিনি লুটেরে (১৯৯৩) চলচ্চিত্রে "জিস দিল নে তুঝকো" গানে কুমার শানুর সাথে কণ্ঠ দেন। এই দুটি অ্যালবাম ১৯৯৩ সালের শীর্ষ ১০ বিক্রিত অ্যালবাম তালিকায় স্থান পায়। তিনি প্যায়ার কিয়া তো ডরনা ক্যায়া (১৯৯৮) চলচ্চিত্রে সাজিদ-ওয়াজিদের সুরে সাবরি ভ্রাতৃদ্বয়ের সাথে কাওয়ালি ধারার "তেরি জওয়ানি বাড়ি মাস্ত মাস্ত" গানে কণ্ঠ দেন।

দেশপাণ্ডে ২০০১ সালের ফর্জ চলচ্চিত্রে পূজা বাত্রার উপর চিত্রায়িত "বিচুয়া বিচুয়া" গানে কণ্ঠ দেন। পরের বছর তিনি শরারত (২০০২) চলচ্চিত্রে হরিহরণ ও সোনু নিগমের সাথে "ইয়ে ম্যাঁয় কাহাঁ" গান পরিবেশন করেন।

 চলচ্চিত্রের তালিকা 
 বছর চলচ্চিত্র গান(সমূহ) টীকা ১৯৮৪ সোহণি মহিওয়াল "সোহণি চিনব দে" ১৯৮৬ অভিনাশ বাবুল "তেরে প্রেম মেঁ"  "কাহাঁ মুকরি" অধিকার ১৯৮৭  কাশ "ও ইয়ারা তু হ্যায় প্যায়ারোসে" সূত্রধর ১৯৮৮ রিহাই ও ফির আয়েগি "পেহলা পেহলা প্যায়ার হ্যায়" মর মিটেঙ্গে "মর মিটেঙ্গে"  "হায় মেরা রাব্বা" আজ পাহিজে ১৯৮৯ সূর্য নফরত কী আঁধি তাকতওয়ার দাভ পেচ ১৯৯০ অগ্নিপথ "গণপতি আপনি গাঁও চলে" হাতিম তাই "আজ বাচনা হ্যায় মুশকিল তেরা" স্বর্গ "তুম সাজনা কে ঘর" তুম মেরে হো "তুম মেরে হো" স্যায়লাব "হামকো আজ কা হ্যায় ইনতেজার"  "জুমে হাওয়ায়েঁ অউর জুমে ফিজাইয়েঁ" পরদেশি চাড়েই জান-ই-ওয়াফা ১৯৯১ বলিদান দো মাতওয়ালে কি হেবা সুয়া পসিলে ভেড়িও কা সমুহ "পর্বত সে ঝান"  "মেরা পেশা খারাব হ্যায়" আজ কা সামসোঁ ১৯৯২ দিওয়ানি জওয়ানি অনুতাপ ইন্দ্রজিৎ গঙ্গা বনে শোলা রোজা "ধুন্ধ বর্সভ হা" মারাঠি পাগড়ি সম্বল যাতা নসিবওয়ালা ১৯৯৩ বাঘি সুলতানা লুটেরে "জিস দিল নে তুঝকো" পরম্পরা "নওজওয়ানো কা জমানা হ্যায়" রৌনক ১৯৯৪ গাধি জানিলে ঘারা সুন্দরা ওড়িয়া জুয়াড়ি মে মাধম তামিল জয় মা কর্ব চৌত ১৯৯৫ সাজন কে বাহু মেঁ মহমায়া ১৯৯৬ স্বজন বাংলা মূখ্যমন্ত্রী ১৯৯৭ রাতচকন ১৯৯৮ প্যায়ার কিয়া তো ডরনা ক্যায়া "তেরি জওয়ানি বাড়ি মাস্ত মাস্ত" ১৯৯৯ নির্মলা মাচিন্দ্র কাম্বলে "মায় আজ নাহাতানা"  "ভিয়ু নাকো"   "গাবরু নাকো" মারাঠি ২০০১ ফর্জ "বিচুয়া বিচুয়া"  ২০০২ টারজান্‌স ডটার  শরারত "ইয়ে ম্যাঁয় কাহাঁ"  ২০০৩ স্পর্শ  ২০০৪ কান্ধেই আখিরে লুহা  ২০০৫ সেভেন অ্যান্ড হাফ ফেরে: মোর দ্যান আ ওয়েডিং  ২০১৭ বেটা হোকে তা অ্যায়সান 

 তথ্যসূত্র 

 বহিঃসংযোগ 


বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:ভারতীয় নারী লোক সঙ্গীতশিল্পী
বিষয়শ্রেণী:মহারাষ্ট্রের নারী সঙ্গীতজ্ঞ
বিষয়শ্রেণী:মুম্বইয়ের সঙ্গীতশিল্পী
বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:ভারতীয় লোক গায়িকা
বিষয়শ্রেণী:ভারতীয় লোক গায়ক